Id-Deċiżjoni tal-Kummissjoni
tal-21 ta’ Mejju 2003
li tippermetti lill-Istati Membri li jestendu l-awtorizzazzjoni provviżjonali mogħtija għas-sustanzi attivi ġodda iodosulfuron-methyl-sodium, indoxacarb, S-metolachlor, Spodoptera exigua nuclear polyhedrosis virus, tepraloxydim u dimethenamid-P
(notifikata permezz ta’ dokument numru K(2003) 1583)
(Test b’rilevanza għaż-ŻEE)
(2003/370/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat d-Direttiva tal-Kunsill 91/414/KEE tal-15 ta’ Lulju 2003 li tikkonċerna t-tqegħid fis-suq ta’ prodotti għall-protezzjoni tal-pjanti [1], kif l-aħħar emendata bid-Direttiva tal-Kummissjoni 2002/31/KE [2], u partikolarment ir-raba’ subparagrafu ta’ l-Artikolu 8(1) tagħha,
Billi:
(1) B’konformità ma l-Artikolu 6(2) tad-Direttiva 91/414/KEE, f’Diċembru 1998, il-Ġermanja rċeviet applikazzjoni minn AgrEvo GmbH (issa Bayer CropScience) għall-inklużjoni tas-sustanza attiva iodosulfuron-methyl-sodium fl-Anness I tad-Direttiva 91/414/KEE. Id-Deċiżjoni tal-Kummissjoni 1999/392/KE [3] tikkonferma li d-dossier kien imħejji u jista jkun meqjus bħala sodisfaċenti, fil-prinċipju, u li l-ħtiġiet tad-dettalji u l-informazzjoni ta’ l-Anness II u l-Anness III tad-Direttiva.
(2) L-awtoritajiet ta’ l-Olanda irċevew applikazzjoni simili f’Ottubru 1997 minn għand Du Pont de Nemours li tikkonċerna indoxacarb. Dan id-dossier kien iddikjarat bħala komplut bid-Deċiżjoni tal-Kummissjoni 98/398/KE [4].
(3) Il-Belġju irċieva applikazzjoni simili f’Awwissu 1997 minn għand Novartis NV (issa Syngenta) li tikkonċerna S-metolachlor. Dan id-dossier kien iddikjarat bħala komplut bid-Deċiżjoni tal-Kummissjoni 98/512/KE [5].
(4) L-Olanda kienet irċievit applikazzjoni simili f’Lulju 1996 minn għand Biosys li tikkonċerna Spodoptera exigua nuclear polyhedrosis virus. Dan id-dossier kien iddikjarat bħala komplut bid-Deċiżjoni tal-Kummissjoni 97/865/KE [6].
(5) Spanja kienet irċievit applikazzjoni simili f’Settembru 1997 minn għand BASF AG li tikkonċerna tepraloxydim. Dan id-dossier kien iddikjarat bħala komplut bid-Deċiżjoni 98/512/KE.
(6) Il-Ġermanja ircievit applikazzjoni simili f’April 1999 minn għand BASF AG li tikkonċerna dimethenamid-P. Dan id-dossier kien ġie ddikjarat bħala komplut bid-Deċiżjoni tal-Kummissjoni 1999/555/KE [7].
(7) Il-konferma tal-kompletezza tad-dossiers kienet meħtieġa sabiex tippermetti li dawn ikunu eżaminati fid-dettall u sabiex tippermetti lill-Istati Membri l-possibbiltà li jagħtu awtorizzazzjonijiet proviżjonali, għal perijodi sa tlett snin, għall-prodotti tal-protezzjoni tal-pjanti li jkun fihom is-sustanzi attivi kkonċernati, waqt li jkunu konformi mal-kondizzjonijiet stabbiliti fl-Artikolu 8(1) tad-Direttiva 91/414/KEE u, partikolarment, il-kondizzjoni li tirrigwardja l-assessjar tas-sustanza attiva u l-prodott tal-protezzjoni tal-pjanti fid-dawl tal-ħtiġiet stabbiliti b’din id-Direttiva.
(8) Għal dawn is-sustanzi attivi, l-effetti fuq is-saħħa umana u l-ambjent kienu ġew assessjati, b’konformità mad-dispożizzjonijiet ta’ l-Artikolu 6(2) u (4) tad-Direttiva 91/414/KEE, għall-użu propost mill-applikanti rispettivi. L-Istati Membri rapporteur ippreżentaw abbozz tar-rapporti ta’ l-assessjar lejn il-Kummissjoni fit-30 ta’ Mejju 2000 (iodosulfuron-methyl-sodium), is-7 ta’ Frar 2000 (indoxacarb), it-3 ta’ Mejju 1999 (S-metolachlor), id-9 ta’ Novembru 1999 (Spodoptera exigua NPV), il-21 ta’ Jannar 2001 (tepraloxydim) u is-26 ta’ Settembru 2000 (dimethenamid-P).
(9) L-eżaminazzjoni tad-dossiers għadha għaddeja wara l-preżentazzjoni ta’ l-abbozz tar-raporti ta’ l-assessjar mill-Istati Membri rapporteur rispettivi u għalhekk ma jkunx possibbli li titwettaq l-evalwazzjoni fil-limitu tal-qafas ta’ żmien previst bid-Direttiva 91/414/KEE.
(10) Minħabba li l-evalwazzjoni s’issa għandha ma identifikat l-ebda raġuni ta’ tħassib immedjat, l-Istati Membri għandhom ikollhom il-possibbiltà li jtawwlu l-awtorizzazzjonijiet proviżjonali, mogħtija għall-prodotti tal-protezzjoni tal-pjanti li jkun fihom is-sustanzi attivi kkonċernati għal perijodu ta’ 24 xhar b’konformità mad-dispożizzjonijiet ta’ l-Artikolu 8 tad-Direttiva 91/414/KEE hekk li jkunu jistgħu ikomplu bl-eżaminazzjoni tad-dossiers. Huwa mistenni li l-proċess tal-evalwazzjoni u tat-teħid tad-deċiżjoni fir-rigward ta’ deċiżjoni dwar il-possibbiltà ta’ l-inklużjoni fl-Anness I għall kull waħda mis-sustanzi attivi kkonċernati ikun tlesta fi żmien 24 xhar.
(11) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Istati Membri jistgħu jestendu l-awtorizzazzjonijiet proviżjonali għall-prodotti tal-protezzjoni tal-pjanti li jkun fihom iodosulfuron-methyl-sodium, indoxacarb, S-metolachlor, Spodoptera exigua nuclear polyhedrosis virus, tepraloxydim u dimethenamid-P għal perijodu li ma jeċċedix 24 xhar mid-data ta’ l-adozzjoni ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, il-21 ta’ Mejju 2003.